hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu hu en en fr fr ca ca en ca en ca en en fr es gl en en en en en hu hu hu fr hu hu de it hu es es es en hu hu hu hu hu hu hu hu hu hu en en en hu az en ca es hu hu hu en fr es gl en en en en en
Alex Márquez: Csak egy csúnya zúzódás - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
MotoGP - 🇦🇺 Ausztrál Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotoGPAlex Márquez: Csak egy csúnya zúzódás
Alex Márquez: Csak egy csúnya zúzódás
FRISSÍTÉS: Alex Márquez megkapta az engedélyt a futamon való indulásra.
Alex Márquez FP4-es bukását követően nem tudott rajthoz állni a kvalifikáción. Azonban a versenyen már szeretne ott lenni, de előtte még egy orvosi vizsgálat vár rá.
A montmelói időmérés Alex Márquez nélkül zajlott, mivel a spanyol az FP4 végén a 14-es kanyarban bukott, és az orvosi központba szállították kivizsgálásra. Egy  órával később a spanyol azonban már az újságírók kérdéseire válaszolt.
Megkérdezték tőle hogy érzi magát a nagy sebességű bukás után: “Az érzés nem a legjobb, amit az ember tapasztalhat” – válaszolta a „kis” Márquez. “Minden fáj, de semmi sem tört el, ez a legfontosabb. Csak egy csúnya zúzódás. Holnap még egyszer megvizsgálnak, de jól vagyok” – mondta el a 26 éves versenyző. “Most csak az ágyamra tudok gondolni, holnap reggel meglátjuk, mi lesz. De a versenyen biztosan tudok majd motorozni.”
Lucio Cecchinello csapatfőnök a kvalifikáció során elmondta, hogy Alex Márquez a bal karjában érzett fájdalomra és szédülésre panaszkodott. “Igen, de elmentem Dr. Charte doktornőhöz, és átestem a szokásos ellenőrzéseken, és minden teljesen rendben volt. Most már jól érzem magam, szóval nem hiszem, hogy gondot okoz majd a bemelegítő edzés és a versenytáv teljesítése.”
A bemelegítés után Márqueznek vasárnap még egy ellenőrzésen kell átesnie, ahol meg kell szereznie a versenyorvosok jóváhagyását a futam előtt.
Amikor a baleset okáról kérdezték, az LCR Honda pilótája így elemezte az esetet: “Furcsa baleset volt, ami csak velünk történik meg. Ezt meg kell értenünk, és jobban kell koncentrálnunk rá. Ez egy figyelmeztetés nélküli bukás, azonban egy kicsit már az FP3-as futamon éreztem, hogy mi fog következni” – ismerte el.
Alex Márquez bukása a Twitteren:
Horrendously fast tumble for @alexmarquez73 💥
The LCR rider looks winded but has walked away 🙌#MotoGP | #CatalanGP 🏁 pic.twitter.com/a9y0ErBPHj
— MotoGP™🏁 (@MotoGP) June 4, 2022
Nem ez az első eset, hogy egy Honda-pilóta hirtelen elveszíti az irányítást a motor eleje felett. “Ez történt például Pol-lal Mugellóban, az Arrabbiata 2-nél” – emlékezett vissza Márquez. “Küzdünk – hátul, elől, nem könnyű. Mint mindig, most is 100 százalékot nyújtok, de nagyon nehéz visszajelzést kapni és megérteni a dolgokat.”
Előző cikkBagnaia: “Nem tudom hogy lehetne őt megelőzni”
Következő cikkOlivier Lavorel életét vesztette a Man-szigeti TT-n – FRISSÍTVE!
Copyright © 2022 Racingline.hu Kft.